இப்படிப்பட்ட நிகழ்வுகளின்போது, தலைமைப் பொறுப்பிலிருக்கும் நீதிபதிகளின் இந்நடவடிக்கைகளை சட்டரீதியாகவே வழக்கறிஞர்கள் எதிர்கொள்வார்கள். ஏனென்றால், நீதித்துறையின் மாண்பையும், கண்ணியத்தையும், மக்களின் சனநாயக உரிமைகளையும், சட்டத்தின் ஆட்சியையும் காப்பது வழக்கறிஞர்களின் தலையாய கடமையாகும். அவற்றில் வழக்கறிஞர்கள் கடமையுணர்வுடன் நடந்துகொள்வதற்கு சட்டத்தின் ஆட்சி மீது நம்பிக்கையும், அக்கறையுமுள்ள அனைவரும் உறுதுணையாக இருப்பார்கள். குறிப்பாக,கண்ணியமும் நேர்மையும் நீதியுமிக்க உயர்நீதிமன்ற நீதிபதிகளும் சட்டத்தின் ஆட்சியை நிலைநிறுத்துவதில் வழக்கறிஞர்களுக்கு துணைநிற்பார்கள் என்று உறுதியாக வழக்கறிஞர்கள் நம்புகிறார்கள். நீதித்துறை என்பது சனநாயக நாட்டில் யாருடைய தனிப்பட்ட சொத்துமல்ல. அது மக்களின் சொத்து.